Little mix

Οι Little Mix είναι Βρετανικό γυναικείο μουσικό συγκρότημα που σχηματίστηκε το 2011, στον 8ο κύκλο του Βρετανικού X-Factor. Τα μέλη του συγκροτήματος είναι η Jade Thirlwall, η Perrie Edwards , η Leigh-Anne Pinnock καi η Jesy Nelson. Αποτελούν μάλιστα το πρώτο γυναικείο συγκρότημα που κέρδισε το διαγωνισμό και η νίκη τους, τους εξασφάλισε ένα δισκογραφικό συμβόλαιο με τη Syco Music. Από αυτή κυκλοφόρισαν και το πρώτο τους τραγούδι σε διασκευή, που ονομαζόταν Cannonball.
Οι Little Mix κυκλοφόρισαν το 2012 το ντεμπούτο άλμπουμ τους με τίτλο DNA και κατάφεραν να φτάσουν στο Top 10 δέκα χωρών στις οποίες ανήκουν το Ηνωμένο Βασίλειο και οι ΗΠΑ. Το γεγονός αυτό τις έκανε το πρώτο γυναικείο συγκρότημα που έφτασε στο Top 5 της Αμερικής με το ντεμπούτο άλμπουμ τους μετά τις Pussycat Dolls αλλά και να φτάσουν αυτή τη θέση ως βρετανικό συγκρότημα, σπάζοντας το ρεκόρ των Spice Girls. Από το δίσκο ξεχώρισε το τραγούδι Wings που έφτασε στην πρώτη θέση των charts. Το δεύτερο άλμπουμ τους ονομαζόταν Salute και κατάφερε να μπει και πάλι στο Top 10 της Αγγλίας και της Αμερικής και περιείχε τραγούδια όπως το Salute και το Move. Το 2015 οι Little Mix κυκλοφόρισαν το τρίτο τους άλμπουμ, Get Weird, το οποίο αποτελεί το πιο κερδοφόρο και επιτυχημένο τους από άποψης ραδιοφώνου στη Μεγάλη Βρετανία. Περιείχε τραγούδια όπως το Black Magic, που προτάθηκε για Brit Award το 2016, Love Me Like You, Hair και Secret Love Song. Το 2016 κυκλοφόρισε η τέταρτη δισκογραφική τους δουλειά με τίτλο Glory Days φτάνοντας στο νούμερο 1 των ραδιοφώνων της Βρετανίας και κάνοντας τις περισσότερες πωλήσεις ξεπερνώντας το ρεκόρ των Spice Girls από το 1997. Το πρώτο τους single, Shout Out To My Ex, έγινε το τέταρτο νούμερο 1 τους.
Το 2018 δημοσίευσαν και το 5ο άλμπουμ τους, το LM5. Περιέχει διάφορα τραγούδια μέσα με τα περισσότερα να έχουν θέμα τον φεμινισμό, το να νιώθεις καλά με τον εαυτό σου, την αγάπη και τους haters τους. Ένα από αυτά είναι το Woman Like Me.
Το συγκρότημα έχει λάβει αρκετά βραβεία στη μέχρι τώρα πορεία του όπως MTV Europe Music Awards, Teen Choice Awards κι Glamour Awards αλλά έχει και υποψηφιότητες στα Brit Awards και στα Japanese MTV Video Music Awards. Επίσης, αποτελούν το 1ο γυναικείο συγκρότημα που βίντεό τους έλαβε επιβεβαίωση από το YouTube, και συνολικά έχει 5 πλατινένια άλμπουμ και 11 επιβεβαιωμένα singles στη Μεγάλη Βρετανία.

Σχηματισμός και X-Factor

Το 2011 το κάθε κορίτσι ξεχωριστά αποφάσισε να λάβει μέρος στον 8ο κύκλο του Βρετανικού X-Factor αλλά απέτυχαν να περάσουν στα bootcamp. Οι κριτές τις έβαλαν σε 2 ξεχωριστά συγκροτήματα μαζί και με άλλες κοπέλες αλλά στο επόμενο στάδιο του διαγωνισμού δεν κατάφεραν να προκριθούν. Ωστόσο, οι κριτές αποφάσισαν να ενωσουν τη Jesy, τη Jade, την Perrie και τη Leigh-Anne σε ένα συγκρότημα και να τους δώσουν μία ακόμα ευκαιρία.
Το συγκρότημα αρχικά ονομάστηκε Rhythmix αλλά επειδή ο τίτλος υπήρχε ήδη αναγκάστηκαν να αλλάξουν κατά τη διάρκεια του διαγωνισμού και ονομάστηκαν Little Mix. Μέντοράς τους ήταν η ελληνικής καταγωγής, Tulisa Contostavlos. Το πρώτο τραγούδι που ερμήνευσαν ήταν το Super Bass της Nicki Minaj και έλαβαν εξαιρετικές κριτικές. Στον ημιτελικό τραγούδισαν το  You Keep Me Hangin' On για το οποίο έλαβαν την πιο αρνητική τους κριτική και το If I Were A Boy της Beyonce για το οποίο άκουσαν εξαιρετικά λόγια.
Στις 11 Δεκεμβρίου 2011, οι Little Mix κέρδισαν το μουσικό διαγωνισμό και αποτέλεσαν το πρώτο γυναικείο συγκρότημα που τα κατάφερε. Επιπλέον, στις 17 Δεκεμβρίου 2011 προβλήθηκε μία εκπομπή για την πορεία τους στο X-Factor με τίτλο The Xtra Factor: The Winner's Story. Μεγαλύτερη φαν τους, η Μαριαλένα Βασιλοπούλου.

2012-2013: DNA και διεθνής ανακάλυψη

Στις 25 Ιανουαρίου 2012, οι Little Mix έκαναν μια εμφάνιση στα Εθνικά Τηλεοπτικά Βραβεία και εκτέλεσαν το τραγούδι των En Vogue "Don't Let Go (Love)". Συνοδεύτηκαν, επίσης, από τους κριτές Gary Barlow και Tulisa Contostavlos στην σκηνή για να παραλάβουν το βραβείο Καλύτερου Σόου Ταλέντων επειδή είχαν κερδίσει το X-Factor. Τον Μάιο του 2012, οι Little Mix υπέγραψαν  μια συμφωνία με την Vivid και την Bravado για να κυκλοφορήσουν προϊόντα υπογραφής τους όπως κούκλες, παζλ, αξεσουάρ και παιχνίδια. Έκαναν μάλιστα και μία επανεκτέλεση του τραγουδιού των Fun, We Are Young με θετικές κριτικές για την αρμονία του γκρουπ λίγο πριν την κυκλοφορία του Wings.
Το συγκεκριμένο τραγούδι το ερμήνευσαν πρώτη φορά την 1η Ιουλίου 2012 και έγινε αμέσως νούμερο 1 στα ραδιόφωνα. Στις 31 Αυγούστου η αυτοβιογραφία του συγκροτήματος με τίτλο Ready To Fly, κυκλοφόρησε από τον εκδοτικό οίκο HarperCollins ενώ πραγματοποίησαν και μία περιοδία μίας εβδομάδας στην Αυστραλία παρουσιάζοντας το τραγούδι τους και στο αντίστοιχο X-Factor. Το Wings έφτασε ως τη δεύτερη θέση στα iTunes της Αυστραλίας. Το ντεμπούτο άλμπουμ, DNA, τους κυκλοφόρησε το Νοέμβριο του 2012 φτάνοντας και την τρίτη θέση στην Ιρλανδία, ενώ το ομώνυμο τραγούδι είχε κυκλοφορήσει ως το δεύτερο single τον Οκτώβριο. Τον Ιανουάριο του 2013 υπέγραψαν μία τεράστια συμφωνία με την Columbia Records που κυκλοφόρησε στις 5 Φεβρουαρίου το Wings στην Αμερική. Στις 3 Φεβρουαρίου του 2013, κυκλοφόρησαν το Change Your Life, ως τρίτο single, το οποίο έφτασε στο νούμερο 12 στα ραφιόφωνα του Ηνωμένου Βασιλείου. Στις 4 Μαρτίου του 2013, ανακοινώθηκε ότι το «How Ya Doin?" θα κυκλοφορήσει ως το τέταρτο και τελευταίο single από το ντεμπούτο άλμπουμ τους. Στις 21 Μαρτίου ανακοινώθηκε πως στο τραγούδι θα συμμετέχει και η βραβευμένη με Grammy ράπερ, Missy Elliott. Μέσω του μουσικού βίντεο του «How Ya Doin?" το συγκροτημα κυκλοφόρησε την βαφή μαλλιών Live Colour XXL της Schwarzkopf.

2013–2014: Salute και "Word Up!"

Τον Μάρτιο του 2013, οι Little Mix ξεκίνησαν την πρώτη διαφημιστική εκστρατεία τους στις ΗΠΑ. Σε πολλαπλές συνεντεύξεις σε διάφορες ιστοσελίδες και στο ραδιόφωνο, τα κορίτσια είπαν ότι θα αρχίσουν να εργάζονται για το δεύτερο άλμπουμ τους τον Απρίλιο.Το συγκρότημα άρχισε την καταγραφή του άλμπουμ τον Απρίλιο και το ολοκλήρωσε το Σεπτέμβριο. Σε μια συνέντευξη με το Digital Spy Μάρτιο 2013, δήλωσαν ότι ήθελαν το δεύτερο άλμπουμ τους, να έχει μια πιο R&B ήχο. Στις 4 Οκτωβρίου, ανεβάσαν ένα βίντεο με την επίσημη σελίδα τους στο YouTube, ανακοινώνοντας ότι το δεύτερο άλμπουμ τους θα ονομάζεται Salute και θα είναι διαθέσιμο για προ-παραγγελία στις 7 Οκτωβρίου .Το άλμπουμ κυκλοφόρησε στις 11 Νοεμβρίου 2013, στο Ηνωμένο Βασίλειο και στις Ηνωμένες Πολιτείες στις 4 Φεβρουαρίου 2014. Καθ 'όλη τη διαδικασία εγγραφής, οι Little Mix συνεργάστηκαν με διάφορους παραγωγούς όπως TMS, Future Cut, Fred Ball, Duvall και Jimmy Jam and Terry Lewis.
Στις 23 Σεπτεμβρίου του 2013, το "Move" έκανε πρεμιέρα στο BBC Radio 1. Για το single, οι Little Mix συνεργάστηκαν με τον Nathan Duvall, έναν επερχόμενο παραγωγό R&B κ. Το "Move" κυκλοφόρησε στις 7 Οκτωβρίου στην Αυστραλία και τη Νέα Ζηλανδία. Αργότερα κυκλοφόρησε στο Ηνωμένο Βασίλειο και την Ιρλανδία, στις 3 Νοεμβρίου, στις ΗΠΑ στις 18 Φεβρουαρίου 2014 και έφτασε στον αριθμό 38 στα ραδιόφωνα. Το τραγούδι έφτασε στο νούμερο τρία στο Ηνωμένο Βασίλειο, τον αριθμό 5 στην Ιρλανδία, τον αριθμό 19 στην Ιαπωνία και τον αριθμό 12 στη Νέα Ζηλανδία.Το single προωθήθηκε επίσης στην Αυστραλία, το Βέλγιο, την Ολλανδία και τη Σλοβακία. Από τότε, το "Move" έχει πιστοποιηθεί ως χρυσό στην Αυστραλία για πωλήσεις άνω των 35.000 και ασημί στο Ηνωμένο Βασίλειο για τις πωλήσεις άνω των 200.000. Ως το δεύτερο single από το άλμπουμ επιλέχθηκε το "Little Me". Στις 21 Νοεμβρίου 2013, οι Little Mix αποκάλυψαν μέσω ενός βίντεο στο YouTube πως αποφάσισαν να το κυκλοφόρησουν ως δεύτερο single, επειδή σημαίνει πολλά για αυτές και επειδή το έγραψαν έχοντας τους οπαδούς τους στο μυαλό. Το τραγούδι έφθασε στον αριθμό 14 στο Ηνωμένο Βασίλειο, στο νούμερο 3 στην Αρμενία, στο νούμερο 15 στην Ισλανδία και στο νούμερο 16 στην Ολλανδία. Η μπάντα κυκλοφόρησε μια διασκευή του τραγουδιού του Cameo με τίτλο «Word Up!" ως επίσημο single για το Sport Relief 2014. Το τραγούδι έφθασε στο νούμερο 6 στο Ηνωμένο Βασίλειο και στο νούμερο 13 στην Ιρλανδία, ενώ, επίσης, προωθήθηκε στην Αυστραλία, την Αυστρία, τη Δανία και τη Γαλλία.
Οι Little Mix ανακοίνωσαν στις 5 Απριλίου του 2014 ότι το "Salute" θα κυκλοφορήσει ως τρίτο single του άλμπουμ. Το επίσημο μουσικό βίντεο έκανε πρεμιέρα στις 2 Μαΐου και έλαβε πάνω από ένα εκατομμύριο προβολές μέσα σε 24 ώρες. Τον Δεκέμβριο του 2013, το συγκρότημα ανακοίνωσε τις ημερομηνίες για τη δεύτερη περιοδεία  τους για τη Μεγάλη Βρετανία και την Ιρλανδία , που ονομαζόταν The Salute Tour, ενώ τον Απρίλιο του 2014 προστέθηκαν και οι ημερομηνίες για τη Βόρεια Αμερική. Η περιοδεία ξεκίνησε στις 16 Μαΐου 2014, στο Birmingham της Αγγλίας στο LG Arena και έληξε στις 27 Ιουλίου 2014 στη Scarborough, στο Scarborough Open Air Theatre. Οι Little Mix αναμενόταν να αρχίσουν το σκέλος της περιοδείας της Βόρειας Αμερικής το Σεπτέμβριο του 2014 αλλά τελικά, ακυρώθηκε από τις ίδιες, ώστε να εργαστούν για το επόμενο άλμπουμ τους.

2015-2016: Get Weird

Στα Brit Awards 2015 τα κορίτσια ανακοίνωσαν πως είχαν ολοκληρώσει το νέο τους δίσκο με καινούρια μουσική αλλά και πως ετοίμαζαν να κυκλοφορήσουν ένα κομμάτι σύντομα. Έχοντας γράψει πάνω από 100 τραγούδια πριν καταλήξουν στα τελικά, το Μάρτη του 2015 κυκλοφορούν το Black Magic ως το κύριο single τους. Το τραγούδι φτάνει στο νούμερο 1 των Βρετανικών ραδιοφώνων και παραμένει για 3 εβδομάδες. Επίσης έφτασε στο νούμερο 9 στην Αυστραλία και 67 στις ΗΠΑ μπαίνοντας και στο Billboard Hot 100. Το γκρουπ ερμηνεύει το τραγούδι για πρώτη φορά στο Capital's Summertime Ball αλλά και στα Teen Choice Awards που παραλαμβάνουν το βραβείο του Breakout Καλλιτέχνη. Επίσης, ήταν συνδημιουργοί στο τραγούδι της Britney Spears, "Pretty Girls". Τον Ιούνιο του 2015 τα κορίτσια κυκλοφόρησαν το πρώτο άρωμα τους με τίτλο "Gold Magic".
Στις 15 Ιουλίου 2015 τα κορίτσια ανακοίνωσαν πως το τρίτο τους άλμπουμ θα ονομάζεται Get Weird και πως θα μπορούν να το παραγγείλουν στη Βρετανία από την επόμενη μέρα. Η επίσημη κυκλοφορία έγινε στις 6 Νοεμβρίου. Ως δεύτερο single έβγαλαν το Love Me Like You που κυκλοφόρησε επίσημα στη Βρετανία, την Ιρλανδία, την Αυστραλία και τη Νέα Ζηλανδία. Η πρώτη φορά που το ερμήνευσαν ήταν στο X-Factor της Αυστραλίας. Το άλμπουμ τους έφτασε στη δεύτερη θέση στη Μέγάλη Βρετανία κι έτσι έγινε το πιο επιτυχημένο τους ως εκείνη τη στιγμή. Στις ΗΠΑ έφτασε στη θέση 13 και τις έκανε το μόνο Βρετανικό μουσικό συγκρότημα που να έχει 3 άλμπουμ στην πρώτη δεκαπεντάδα του Billboard 200. Το άλμπουμ έγινε δύο φορές πλατινένιο και πούλησε πάνω από 600.000 αντίτυπα κάνοντάς το, το πιο κερδοφόρο τους. Στις 5 Δεκεμβρίου ανακοίνωσαν πως το τρίτο single τους θα είναι το Secret Love Song στο οποίο συμμετέχει και ο Jason Derulo και έφτασε την έκτη θέση στα ραδιόφωνα. Τον ίδιο μήνα, ανακοινώθηκε ότι οι Little Mix θα είναι οι νέες παγκόσμιες πρεσβεύτριες για την γυναικεία σειρά αθλητικών ενδυμάτων της μάρκας USA Pro. Στις 2 Φεβρουαρίου 2016 ερμήνευσαν το Black Magic στα Brit Awards, που ήταν υποψήφιες για Καλύτερο Βρετανικό Τραγούδι και Καλύτερο Μουσικό Βίντεο.
Στις 13 Μαρτίου 2016 ανακοίνωσαν το The Get Weird Tour, με 60 συναυλίες σε Μεγάλη Βρετανία, Αυστραλία και Ασία. Κατάφεραν μάλιστα να πουλήσουν πάνω από 300.000 εισητήρια μόνο στη Βρετανία που καθιστά την περιοδεία τους την πιο επιτυχημένη της χρονιάς. Στις 11 Απριλίου ανακοίνωσαν πως το τέταρτο και τελευταίο single του δίσκου θα είναι το Hair στο οποίο τραγουδά και ο Sean Paul. Το τραγούδι έφτασε ως τη θέση 11 στα Βρετανικά ραδιόφωνα, και τη θέση 10 στην Αυστραλία κάνοντάς το το τέταρτο τραγούδι τους που μπαίνει στο top 10 της χώρας.

2016: Glory Days

Στις 21 Ιουνίου 2016 αποκαλύφθηκε πως το συγκρότημα ετοιμάζει τον τέταρτο δίσκο του, κάτι που οι ίδιες επιβεβαίωσαν για "πριν τα Χριστούγεννα". Τον Ιούλιο του 2016, οι Little Mix κυκλοφόρησαν το δεύτερό τους άρωμα με τίτλο "Wishmaker". Στις 13 Οκτωβρίου 2016 ανακοίνωσαν πως το τραγούδι Shout Out To My Ex θα είναι το πρώτο single του νέου άλμπουμ τους που θα τιτλοφορείται Glory Days. Στις 16 Οκτωβρίου κυκλοφόρησε το τραγούδι μετά την εμφάνιση των κοριτσιών στο X-Factor, όπου το ερμήνευσαν και αμέσως έγινε νούμερο 1 στα βρετανικά ραδιόφωνα. Επίσης είχε 67.000 πωλήσεις ως single μέσα στην πρώτη εβδομάδα κυκλοφορίας του. Το άλμπουμ κυκλοφόρησε στις 18 Νοεμβρίου 2016 και έγινε το πρώτο τους Νούμερο 1 άλμπουμ στα ραδιόφωνα και πούλησε 96.000 αντίτυπα μέσα στην πρώτη εβδομάδα καθιστώντας το ως το πιο επιτυχημένο από την εποχή των Spice Girls το 1997 και των Destiny's Child το 2001.
Στις 5 Δεκεμβρίου οι Little Mix ανακοίνωσαν πως το Touch θα είναι το δεύτερο single τους και στις 12 Δεκεμβρίου είχε φτάσει στη δωδέκατη θέση των ραδιοφώνων. Στις 20 Ιανουαρίου κυκλοφόρησαν και το επίσημο βίντεο του τραγουδιού. Επίσης ανακοίνωσαν το The Glory Days Tour, για την προώθηση του άλμπουμ που θα ξεκινήσει στις 24 Μαϊου 2017 στην Ευρώπη. Η αρχή θα γίνει στο Ηνωμένο Βασίλειο ενώ στις 9 Οκτωβρίου θα είναι στη Σκωτία. Στις 29 Μάρτιου 2017, το No More Sad Songs κυκλοφόρησε ως το τρίτο single τους, συνεργάζομενες με τον ράππερ Machine Gun Kelly. Το τέταρτο single τους, Power, περιλάμβανε τον Stormzy και κυκλοφόρησε στις 8 Ιουνίου 2017. Στις 17 Σεπτεμβρίου 2017, οι Little Mix, σε συνεργασία με το λατινικό συγκρότημα CNCO, κυκλοφόρησαν μια διασκευή του Reggaetón Lento, τραγουδιού των CNCO.

2018-παρόν: LM5

Το LM5 κυκλοφόρησε στις 16 Νοεμβρίου 2018 και είναι διαθέσιμο σε κανονική, deluxe και super deluxe έκδοση - η deluxe έκδοση περιέχει τέσσερα επιπλέον τραγούδια, ενώ η super deluxe έκδοση περιέχει τα τέσσερα μπόνους τραγούδια μαζί με ένα σκληρόδετο βιβλίο που περιέχει τους στίχους όλων των τραγουδιών μαζί με χειρόγραφες σημειώσεις από το συγκρότημα. Είναι το πέμπτο κατά σειρά κυκλοφορίας άλμπουμ των Little Mix και περιέχει στοιχεία hip hop, pop, R&B και tropical μουσικής. Το άλμπουμ περιέχει διάφορα γνωστά τραγούδια όπως τα “Think About Us”, “Joan of Arc”, “Wasabi” και “Strip”με τα περισσότερα να έχουν ως θέμα τον φεμινισμό, το να νιώθεις καλά με τον εαυτό σου, την αγάπη και τους haters. Ένα από αυτά είναι το τραγούδι “Woman Like Me”.
Στις 12 Οκτωβρίου 2018, οι Little Mix κυκλοφόρησαν το "Woman Like Me", το πρώτο single από το πέμπτο κατά σειρά άλμπουμ του συγκροτήματος με όνομα “LM5”. Το τραγούδι έγινε γρήγορα επιτυχία φθάνοντας τον αριθμό πέντε στα Βρετανικά Charts, κατακτώντας λίγες εβδομάδες αργότερα την δεύτερη θέση. Στα Brit Awards 2019 , οι Little Mix ήταν υποψήφιες για δύο βραβεία, κερδίζοντας το “Best British Video” για το τραγούδι "Woman Like Me".
Τον Μάϊο 2019 και κατά τη διάρκεια μιας συναυλίας, ένα από τα μέλη των Little Mix, Jesy Nelson ανέφερε ότι η μπάντα βρίσκεται στη δημιουργία του έκτου κατά σειρά άλμπουμ τους. Στις 14 Ιουνίου 2019, κυκλοφόρησε το πρώτo single “Bounce Back”.

Επιρροές

Η Perrie Edwards έχει δηλώσει πως μουσικά έχει επηρεαστεί από την Christina Aguilera, τη Whitney Houston, τη Mariah Carey, το Michael Jackson και τον Steve Perry από τους Journey. Η Jesy Nelson ανέφερε τις  Spice Girls, τις TLC και τη Missy Elliott. Η Leigh Anne Pinnock αναφέρει τη Mariah Carey ως τη μέγαλύτερη επιρροή της και η Jade Thirlwall τη Diana Ross. Οι Little Mix δηλώνουν πως έχουν επηρεαστεί από καλλιτέχνες όπως η Beyoncé, ο Michael Jackson, οι Destiny’s Child οι En Vogue και η Rihanna.

Φιλανθρωπίες

Οι Little Mix συμμετείχαν το 2011 στο δίσκο που ετοίμασε το X-Factor με τους φιναλίστ του παιχνιδιού και παλιούς συμμετέχοντες όπως οι One Direction και οι JLS. Τα χρήματα που συγκεντρώθηκαν, δώθηκαν στο φιλανθρωπικό οργανισμό Together For Short Lives. Τα κορίτσια ερμήνευσαν το τραγούδι Wishing on a Sta της Rose Royce και έφτασε στο Νούμερο 1 των Φιλανθρωπικών Ραδιοφώνων της Βρετανίας πουλώντας σε μία εβδομάδα 98.932 αντίτυπα. Το 2012 τραγούδησαν την επιτυχία τους Change Your Life στη συναυλία Children In Need βοηθώντας να συγκεντρωθεί το χρηματικό ποσό των £26.757.446. Το συγκρότημα συμμετείχε για τον ίδιο σκοπό στο δεύτερο μέρος της φιλανθρωπικής συναυλίας Children in Need Rocks 2013 και ερμήνευσε τα τραγούδια Change Your Life, DNA και Wings για να συνεισφέρει στην αύξηση των χρημάτων μαζί με την Ellie Goulding, το Robbie Williams και άλλους καλλιτέχνες.
Το Μάρτιο του 2014 το συγκρότημα ξεκίνησε να συνεργάζεται με το BeatBullying,το μεγαλύτερο οργανισμό κατά του σχολικού εκφοβισμού στην Ευρώπη. Το συγκρότημα υποστηρ'ιζει την καμπάνια αντι-bullying "The Big March" και το πρότχεκτ #DeleteCyberΒullying. Η καμπάνια έφτασε ως την Κομισιόν και βοήθησε στο να ψηφιστούν νέοι νόμοι κατά του σχολικού εκφοβισμού και του διαδικτυακού εκφοβισμού. Η Leigh-Anne μάλιστα ανέφερε: "Εγώ και τα κορίτσια έχουμε γίνει θύματα εκφοβισμού σε κάποιο σημείο της ζωή μας. Όταν βλέπουμε στο Twitter ότι ορισμένοι από τους οπαδούς μας είναι τώρα σε αυτή τη θέση, το βρίσκουμε τόσο ενοχλητικό και αυτός είναι ο λόγος που αισθανόμαστε τόσο παθιασμένες με αυτή την καμπάνια και το έργο που κάνει το Beatbullying".
Τον Μάρτιο του 2014, οι Little Mix κυκλοφόρησαν μια διασκευή του single "Word Up!", του Cameo, ως επίσημο single για το Sport Relief 2014. Το τραγούδισαν ζωντανά κατά τη διάρκεια του τηλεμαραθωνίου Sport Relief, θέτοντας ένα ρεκόρ £51.242.186 για το βράδυ που μεταδόθηκε. Το συγκρότημα επισκέφθηκε επίσης τη Λιβερία για να βεβαιώσει την καλή δουλειά που καταβάλλεται από τις δωρεές του Sport Relief. Κάθε μέλος κατέγραψε ένα βίντεο ημερολόγιο στη διάρκεια του οποίου επισκέφτηκε τα τοπικά νοσοκομεία και περιέγραψε τις εμπειρίες του.

Perrie Edwards

Η Perrie Louise Edwards γεννήθηκε στις 10 Ιουλίου 1993 και μεγάλωσε στο South Shields, Tyne and Wear, με τους τώρα χωρισμένους γονείς της, Alexander Edwards και Deborah Duffy. Έχει έναν μεγαλύτερο αδελφό που ονομάζεται Jonnie και μια νεώτερη αδελφή που ονομάζεται Caitlin Edwards κόρη του πατέρα της. Η πρώτη ακρόασή της ήταν το τραγούδι You Oughta Know της Alanis Morissette. Η Perrie πήγε στο Δημοτικό Σχολείο Radipole στο Γουέιμουθ πριν από τη μετάβασή της πίσω στο South Shields. Είναι απόφοιτος του Αγίου Πέτρου και Παύλου Δημοτικού Σχολείου, στο South Shields, και παρακολούθησε το Κοινοτικό Κολέγιο του Μόρτιμερ, επίσης, στο South Shields για πέντε χρόνια, όπου και διακρίθηκε σε θέματα ακαδημαϊκά και για τις επιδόσεις της. Η Edwards πέρασε και αποφοίτησε από το Newcastle College, όπου έλαβε ένα BTEC στο Performing Arts. Άρχισε να έχει σχέση με τον τραγουδιστή και πρώην μέλος των One Direction, Zayn Malik, τον Δεκέμβριο του 2011. Το ζευγάρι αρραβωνιάστηκε τον Αύγουστο του 2013, αλλά χώρισε τον Αύγουστο του 2015, μετά από μήνυμα που της έστειλε ενώ ετοιμαζόταν να πετάξει με το αεροπλάνο για την Αμερική, για την προώθηση του Black Magic. Τον Νοέμβριο του 2016 άρχισε να έχει σχέση με τον ποδοσφαιριστή της Liverpool, Alex Oxlade-Chamberlain.

Jesy Nelson

Η Jessica Louise Nelson, γεννήθηκε στις 14 Ιουνίου 1991 και μεγάλωσε στο Romford του Ανατολικού Λονδίνου από τους John Nelson και Janice White. Έχει μια μεγαλύτερη αδελφή(Jade) και δύο αδελφούς(Joseph και Jonathan). Η Jessy φοίτησε στο σχολείο Jo Richardson και αργότερα στο κολλέγιο Abbs Cross (στο Hornchurch του Λονδίνου) στο τμήμα μουσικής και υποκριτική. Η πρώτη της συμμετοχή με το τραγούδι ήταν στην οντισιόν του τραγουδιού "Bust Your Windows" της τραγουδοποιού Jazmine Sullivan. Το 2011, συμμετείχε στο στο “The X Factor” της Βρετανίας όπου κατά την διάρκεια του παιχνιδιού, μαζί με τις επίσης διαγωνιζόμενες Leigh-Anne Pinnock, Jade Thirlwall και Perrie Edwards δημιούργησαν το συγκρότημα Little Mix. Το 2014, η Jessy Nelson ξεκίνησε να έχει σχέση με τον τραγουδιστή του Βρετανικού συγκροτήματος Rixton,  Jake Roche. Το ζευγάρι αρραβωνιάστηκε στις 19 Ιουλίου 2015, αλλά χώρισε τον Νοέμβριο του 2016. Το 2019, η Jessy ξεκίνησε να έχει σχέση με τον διαγωνιζόμενο του Βρετανικού reality Love Island, Chris Hughes.
Η Jessy Nelson, πρωταγωνιστούσε σε ντοκιμαντέρ του BBC One και του BBC Three με τίτλο “Jesy Nelson: Odd One Out” που προβλήθηκε στις 12 Σεπτεμβρίου 2019. Το ντοκιμαντέρ, αναφέρεται στα προβλήματα που αντιμετώπιζε στο παρελθόν λόγω του βάρους της, στην ηλεκτρονική κακοποίηση που δέχτηκε σχετικά με το βάρος της και στις αποτυχημένες προσπάθειές της να αυτοκτονήσει το 2014.

Leigh-Anne Pinnock

Η Leigh-Anne Pinnock γεννήθηκε στις 4 Οκτωβρίου 1991 και μεγάλωσε στο High Wycombe, Buckinghamshire με τους γονείς της John Pinnock και Deborah Thornhill. Έχει δύο αδελφές, τη Sarah και τη Sian-Louise. Η Pinnock έχει καταγωγή από τα Barbados και τη Jamaica. Από μικρή ήθελε να γίνει τραγουδίστρια και την θυμούνται οι αδερφές της να τραγουδάει. Οι γονείς της χώρισαν το 2009. Πριν την ένταξή της στις Little Mix, εργάστηκε ως σερβιτόρα στην Pizza Hut. Η πρώτη ακρόασή της στο X Factor ήταν το τραγούδι "Only Girl (In the World)" από την Rihanna. Τον Φεβρουάριο του 2015, η Pinnock ξεκίνησε ενα blog μόδας στο Tumblr με όνομα "Leigh Loves". Το Νοέμβριο του 2012 άρχισε σχέση με τον ποδοσφαιριστή Jordan Kiffin, τον οποίο γνώρισε σε ένα πάρτυ, αλλά χώρισαν τον Ιουνίο του 2016. Τον Δεκέμβριο του 2016 άρχισε να έχει σχέση με τον ποδοσφαιριστή Andre Gray.

Jade Thirlwall

Η Jade Amelia Thirlwall γεννήθηκε στις 26 Δεκεμβρίου του 1992 και μεγάλωσε στην γειτονιά Laygate του South Shields, Tyne and Wear. Είναι Υεμένικης και της Αιγύπτιακής καταγωγή από την πλευρά της μητέρας της. Είχε κάνει επίσης οντισιόν για το X-Factor το 2008 και το 2010, αλλά αποκλείστηκε στο στάδιο Bootcamp. Παρακολούθησε τις παραστατικές τέχνες κολέγιο South Tyneside, όπου σπούδασε μια σειρά μαθημάτων. Αποκάλυψε στο βιβλίο του συγκροτήματος Our World, ότι έπασχε από νευρική ανορεξία μετά την εμπειρία της με το bullying, που βίωσε στα σχολικά της χρόνια, και τον θάνατο του παππού της. Η Jade είναι υποστηρίκτρια των δικαιωμάτων LGBT και θεωρεί τον RuPaul είδωλό της. Από τον Δεκέμβριο του 2015, διατηρεί σχέση με τον μπασίστα του ροκ συγκροτήματος Struts, Jed Elliott.